EkBass/fiwiki-20250220-pages-articles huggingface dataset:
Manderlay

Manderlay on Lars von Trierin ohjaama elokuva vuodelta 2005. Se jatkaa von Trierin edellisen elokuvan Dogvillen tarinaa. Manderlay-elokuvassa von Trier kuvaa jälleen 1930-luvun Amerikkaa ja Gracen tarinaa. Elokuva on kuvattu studiossa, ja orjaplantaasia kuvaavat lavasteet on piirretty lattiaan. Kritiikissä elokuvaa pidetään kohuohjaajan onnistuneimpiin kuuluvana teoksena.Arto Pajukallio, Elokuvat, Helsingin Sanomat 22.8.2012, sivu D 9 Siitä on todettu, että se on vaikuttava mutta yllätyksetön.AL: Manderlay Päivän elokuvia, Tv-maailma, 33/2012 sivu 21 == Palkinnot == Lars von Trier sai elokuvasta Valladolidin elokuvajuhlilla 50-vuotisjuhlapalkinnon. Elokuva on ollut ehdokkaana monien muiden palkintojen saajaksi, muun muassa Tanskassa Bodil-palkinnon parhaan elokuvan sarjan ehdokkaana, Cannesissa Kultaisen palmun ehdokkaana, European Film Awardsin ehdokkaana kolmessa sarjassa sekä tanskalaisella Robert Festivalilla yhdeksässä sarjassa. ==Näyttelijät== ==Lähteet== Luokka:Lars von Trierin ohjaamat elokuvat Luokka:Tanskalaiset elokuvat Luokka:Vuoden 2005 elokuvat Luokka:Elokuvat orjuudesta
Breuer

Breuer on muun muassa seuraavien henkilöiden sukunimi: * Grit Breuer (s. 1972), saksalainen pikajuoksija * Josef Breuer (1842–1925), itävaltalainen lääkäri ja fysiologi * Marcel Breuer (1902–1981), unkarilainen arkkitehti ja sisustussuunnittelija * Michel Breuer (s. 1980), alankomaalainen jalkapalloilija * Theresa Breuer, Teresa Brewer (1931–2007), yhdysvaltalainen pop- ja jazzlaulaja
Orvokki Ramsi

Orvokki Ramsi (15. huhtikuuta 1915 Lappeenranta − 1. toukokuuta 2004 Suomenniemi) oli suomalainen viulupelimanni ja director musices. Jo 10-vuotiaana Ramsi sai ensimmäisen viulunsa ja pääsi konservatorioon saamaan oppia taiteilija Sulo Hurstisen johdolla. Köyhän kodin lapsen piti kuitenkin jättää laajemmat opinnot. Sotavuosina Ramsi asui Helsingissä. Sodan jälkeen hän palasi perheineen hänen kotiseudulleen ja alkoi harrastaa kansanmusiikkia. Ramsi perusti pelimanniyhtyeen ja sävelsi lauluja, joiden aiheet olivat luontoon liittyviä. Hän teki matkoja Eurooppaan ja hän kävi myös laulaja Helka Hynnisen mukana Yhdysvalloissa. Ramsi osallistui myös maan eri puolilla pidetyille kansanmusiikkifestivaaleille. Orvokki Ramsi sai valtion taiteilijaeläkkeen ja kuoli 89-vuotiaana vuonna 2004. ==Lähteet== * Luokka:Vuonna 1915 syntyneet Luokka:Vuonna 2004 kuolleet Luokka:Suomalaiset viulistit Luokka:Suomalaiset kansanmuusikot
Constructor Finland

Constructor Finland Oy – Kasten (alkujaan Hj. H. Kasten) on suomalainen vuonna 1886 perustettu metallialan yritys. Se on erikoistunut varastotekniikkaan alkaen peruskuormalava- ja pientavarahyllyistä ja päätyen erilaisiin nykyaikaisiin puoliautomaattisiin varastointiratkaisuihin ja varastoautomaatteihin. Yritys sijaitsee Lohjalla. Contructor Finland sai alkunsa 1800-luvun loppupuolella helsinkiläisen Hjalmar Henrik Kastenin perustamasta peltisepänverstaasta. Kasten-teräshyllyjen valmistus alkoi vuonna 1951, ensimmäinen Paternoster-varastoautomaatti toimitettiin vuonna 1980 ja Tornado-varastoautomaatti lanseerattiin vuonna 2003. Tammikuusta 2018 alkaen yhtiö on osa eurooppalaista teräksisiä varasto- ja arkistokalusteita valmistavaa Gonvarri Material Handling -konsernia. Tuotantolaitokset sijaitsevat Suomessa, Ruotsissa, Saksassa, Tšekissä, Venäjällä ja Romaniassa. Konserni on edustettuna paikallisesti koko Euroopassa Dexion- ja Constructor- brändeillä ja myyntiverkoston kautta kaikkialla muualla maailmassa. == Lähteet == * Yrityksen kotisivut * Manufacturing Today ===Viitteet=== Luokka:Suomalaiset metalliteollisuusyhtiöt
Kati Siltovuori

Kirsi Katriina ”Kati” Siltovuori (ent. Roponen, s. 7. heinäkuuta 1971 Yli-Ii) on suomalainen kiekonheittäjä. Hän saavutti SM-kultaa vuosina 1991, 1993, SM- hopeaa 1992 ja SM-pronssia 1990, 1994, 1995. Hänen ennätystuloksensa kiekonheitossa on 54,38 m. Siltovuori edusti aktiiviurallaan Jaalan Voima -seuraa. Häntä valmensi Mauri Auvinen. Hänellä on monia maaotteluedustuksia. == Lähteet == * Luokka:Suomalaiset kiekonheittäjät Luokka:Vuonna 1971 syntyneet Luokka:Elävät henkilöt
Jackie Collins

Jacqueline Jill ”Jackie” Collins (4. lokakuuta 1937 Lontoo – 19. syyskuuta 2015 Los Angeles, Kalifornia, Yhdysvallat) oli brittiläinen bestsellerkirjailija ja näyttelijä. Hänen siskonsa on näyttelijä Joan Collins. Lisäksi hänellä oli yksi veli. Collins muutti jo nuorena Hollywoodiin, ja hänen kirjansa käsittelevätkin paljolti Hollywoodin elämää. == Ura == Collins toimi näyttelijänä 1940-luvun lopusta 1960-luvun puoliväliin, minkä jälkeen hän keskittyi kokonaan kirjailijanuraansa. Hänen ensimmäinen romaaninsa Maailma on täynnä aviomiehiä (The World Is Full of Married Men) ilmestyi vuonna 1968 sekä alkukielellä että Mario Talaskiven käännöksenä. Hänen ensimmäinen bestsellerromaaninsa oli Unelmakaupungin naisia, ja sen jälkeen useat hänen romaaninsa ovat yltäneet listalle. Hänen teoksistaan on tehty elokuvia ja televisiosarja. == Yksityiselämä == Collins avioitui ensimmäisen kerran 1960 Wallace Austinin kanssa, mutta liitto päättyi eroon. He saivat yhden tyttären. Vuonna 1965 hän avioitui Oscar Lermanin kanssa, ja he saivat kaksi tytärtä. Lerman menehtyi 1992. Vuonna 1994 Collins kihlautui Frank Calcagninin kanssa. Calcagini menehtyi 1998. Collins kuoli Los Angelesissa 19. syyskuuta 2015 sairastettuaan rintasyöpää yli kuusi vuotta. == Bibliografia == === Suomennetut teokset === * * , julkaistu myös nimellä Hollywoodin naisia (ISBN 951-35-4043-X) * * – Gummerus, 1991 ISBN 951-20-3907-9 * * === Suomentamattomat teokset === * The Stud (1969) * Sunday Simmons & Charlie Brick (1971), tunnetaan myös nimellä Sinners * Lovehead (1974), tunnetaan myös nimellä The Love Killers * The World Is Full Of Divorced Women (1975) * Lovers & Gamblers (1977) * The Bitch (1979) * Rock Star (1988) * American Star (1993) * Hollywood Kids (1994) * Vendetta: Lucky's Revenge (1996) * Thrill! (1997) * Power (1998) * Obsession (1998) * Murder (1998) * Revenge (1998) * Dangerous Kiss (1999) * Lethal Seduction (2000) * Hollywood Wives: The New Generation (2001) * Deadly Embrace (2002) * Hollywood Divorces (2003) * Lovers & Players (2006) * Drop Dead Beautiful (2007) * Married Lovers (2008) * Poor Little Bitch Girl (2009) * Goddess of Vengeance (2011) ==Lähteet== == Aiheesta muualla == * http://authorscalendar.info/jcollins.htm * * http://jackiecollins.com/ Luokka:Brittiläiset kirjailijat Luokka:Brittiläiset näyttelijät Luokka:Vuonna 1937 syntyneet Luokka:Vuonna 2015 kuolleet
Darfurin sulttaanikunta

Darfurin sulttaanikunta oli nimensä mukaisesti Darfurissa nykyisen Sudanin alueella sijainnut sulttaanikunta. Sulttaanikunta perustettiin 1600-luvulla ja sen valloittivat egyptiläiset 1870-luvulla. ==Historia== ===Perustaminen=== Furit olivat perinteen mukaan aloittaneet kamppailun maata hallinneita tunjureita vastaan jo 1400-luvulla, mutta tunjurien valta kukistui vasta vuonna 1640-luvulla, kun Sulayman Solongdungu ajoi heidät pois maasta. Kananperinteessä hänen valtakautensa muistetaan sotien aikana, jolloin furit kukistivat myös alueen arabipaimentolaiset pohjoisessa ja baggarat etelässä. Sulaymanin pojanpoika vakiinnutti dynastiansa valta-aseman naimalla Darfurin pohjoisan zaghawa-kansaan kuuluneen naisen. Darfurin jatkuva laajentuminen johti lopulta sotaan läheisen Wadain sulttaanikunnan kanssa, jonka kanssa Darfur soti 1800-luvun keskivaiheille saakka.Oliver ja Atmore 2001, s. 111 Sodankäynnin ohella Darfurissa harjoitettiin myös kauppaa ja erityisesti vanhat kauppayhteydet Egyptiin vahvistuivat. Maassa vuonna käynyt skotlantilainen matkailija W. G. Browne kertoi, että Darfurin sulttaani näytteli suurta osaa maiden välisessä kaupankäynnissä ja että suuri osa karavaanein Darfurista Egyptiin lähteneistä kauppatavaroista oli sulttaanin. Samoihin aikoihin sulttaanikunta oli myös tullut hyvin riippuvaiseksi orjasotilaista, jotka tunnettiin nimellä kurkwa. Orjasotilaita eivät sitoneet paikalliset klaanit, mikä antoi vallanpitäjille tiettyä vapautta heidän käytössään. Orjia saatiin salati-nimellä tunnetuilla sotaretkillä, joita tehtiin tätä tarkoitusta varten.Oliver ja Atmore 2001, s. 112 ===Sulttaanikunnan loppu=== Darfurin sulttaanikunnan suuremmat ongelmat alkoivat 1800-luvulla kun Ottomaanien valtakunta ja Egypti alkoivat levittäytyä Niiliä pitkin etelään. Muhammad ‘Ali valloitti Darfurilta Kordofanin provinssin ja läheisen Sennarin sulttaanikunnan vuonna 1821, sekä levitti valtansa perinteisille Darfurin orjamaille etelään. Vuonna 1874 Darfuriin hyökkäsi Zubayr Pasha Rahma Mansur, tuottoisan orjakauppaimperiumin johtaja. Hänen hyvin varustettu orja-armeijansa kukisti ja tappoi Darfurin sulttaani Ibrahim Qaradin al-Manawashin taistelussa. Tämän jälkeen Darfur liitettiin osaksi ottomaanien vallan alaista Egyptiä.Shillington 2005, s. 119 Darfurin sulttaanikunta heräsi vielä kerran eloon Sudanin sodan seurauksena. Muhammad Ahmad Al-Mahdin vuonna 1881 aloittama kapina otti haltuunsa suuren osan Sudania Darfur mukaan lukien, mutta britit ja egyptiläiset kukistivat kapinan vuoteen 1898 mennessä. Kapinallisten Mahdiyyan hajotessa Ali Dinar Zakariya otti haltuunsa Darfurin ja loi sulttaanikunnan uudestaan. Khartumin haltuunsa ottaneet britit sietivät sulttaanikunnan itsenäisyyttä ranskalaisten valloittaessa Wadain Darfurista länteen. Ensimmäisessä maailmansodassa sulttaani liittoutui Ottomaanien valtakunnan kanssa, minkä johdosta brittiläis-egyptiläiset joukot hyökkäsivät maahan kukistaen ja tappaen sen viimeisen sulttaanin vuonna 1916. ==Lähteet== * * ===Viitteet=== Luokka:Afrikan entiset valtiot Luokka:Sudanin historia ja:ダルフール・スルターン国 Luokka:Sulttaanikunnat
Jake Locker

Jacob Cooper "Jake" Locker (s. 15. kesäkuuta 1988 Bellingham, Washington) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi neljä kautta kestäneen ammattilaisuransa NFL-liigan Tennessee Titansissa. Aiemmin superlupauksena pidetty Locker lopetti uransa vain 26-vuotiaana motivaatio-ongelmien vuoksi. ==Ura== Yliopistojalkapalloa Washingtonin yliopistossa pelannut Locker oli monien asiantuntijoiden ennakkosuosikki ykkösvaraukseksi vuoden 2010 NFL:n varaustilaisuudessa. Hän kuitenkin päätti jäädä yliopistoon vielä neljänneksi vuodeksi, jonka aikana hänen osakkeensa hieman laskivat. Tennessee Titans varasi Lockerin vuoden 2011 varaustilaisuuden kahdeksantena pelaajana. Tulokaskaudellaan hän toimi pääasiassa veteraani Matt Hasselbeckin varamiehenä, toimien aloittajana tämän ollessa loukkaantumisten vuoksi sivussa. Toisen kautensa Locker pääsi aloittamaan Titansin ykköspelinrakentajana. Titansissa Locker ei missään vaiheessa onnistunut kuitenkaan täysin vakiinnuttamaan paikkaansa ykköspelinrakentajana, ja kärsi lisäksi useista loukkaantumisista. Locker ilmoitti yllättäen kauden 2014 jälkeen lopettavansa uransa. Hän kertoi menettäneensä huipputasolla tarvittavan palon lajiin. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Elisabeth ja Essex

Elisabeth ja Essex, myös nimellä Elisabet ja Essex () on vuonna 1939 julkaistu Michael Curtizin ohjaama yhdysvaltalainen historiallinen elämäkerta- ja draamaelokuva. Technicolor-värijärjestelmällä kuvatun elokuvan pääosissa ovat Bette Davis kuningatar Elisabet I:nä ja Errol Flynn Essexin jaarli Robert Devereux’na. Elisabeth ja Essex kertoo kuningattaren ja jaarlin suhteesta. Romanttisen draamaelokuvan sivuosissa näyttelevät muun muassa Olivia de Havilland, Donald Crisp ja Vincent Price. Elisabeth ja Essex perustuu Maxwell Andersonin näytelmään Elizabeth the Queen (1930), joka oli ollut Broadwaylla suuri menestys Lynn Fontanne ja Alfred Lunt näytelmän päärooleissa. Näytelmän pohjalta käsikirjoituksen laativat Norman Reilly Raine ja Æneas MacKenzie. Elisabeth ja Essex sai ensi-iltansa kotimaassaan 27. syyskuuta 1939 Beverly Hillsissä Kaliforniassa ja maanlaajuinen ensi-ilta 11. marraskuuta. Suomessa elokuva sai ensi-iltansa 16. helmikuuta 1941. Elokuvan tuotti Warner Bros.. Elisabeth ja Essex oli vuonna 1940 ehdokkaana viiteen Oscar-palkintoon. The Screen Guild Theater esitti elokuvasta 20. lokakuuta 1947 puolen tunnin mittaisen radiosovituksen, jossa Bette Davis oli toisessa nimiroolissa. == Näyttelijät == == Oscar-ehdokkuudet == Vuosi Palkinto Kategoria Kenelle Voitto / Ehdokkuus 1940 Oscar-palkinto Paras lavastus Anton Grot Ehdokkuus Paras kuvaus (värielokuva) Sol Polito W. Howard Greene Parhaat erikoistehosteet Byron Haskin Nathan Levinson Paras puvustus (mustavalkoelokuva) Erich Wolfgang Korngold Paras äänitys Nathan Levinson == Lähteet == == Aiheesta muualla == * * Luokka:Yhdysvaltalaiset romanttiset draamaelokuvat Luokka:Vuoden 1939 yhdysvaltalaiset elokuvat Luokka:Michael Curtizin ohjaamat elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset näytelmiin perustuvat elokuvat
Oregonin yliopisto

Oregonin yliopisto (, lyhennys UO) on julkinen yliopisto Eugenessa, Oregonin osavaltiossa Yhdysvalloissa. Yliopisto on perustettu vuonna 1872, ja vuonna 2021-2022 siellä opiskeli noin 22 000 opiskelijaa. NCAA:n alaisessa yliopistourheilussa yliopistoa edustavat Oregon Ducksin nimellä kulkevat joukkueet. Vahva edustus yliopistolla on perinteisesti ollut etenkin amerikkalaisessa jalkapallossa, jonka kotikentälle Autzen Stadiumille mahtuu parhaimmillaan 54 000 katsojaa. Lisäksi yliopistolla on vahva yleisurheilutausta, ja Yhdysvaltain vuosittaiset mestaruuskisat käydäänkin Eugenen kaupungissa. Kiinalainen ARWU-yliopistoranking arvioi yliopiston tieteellisten näyttöjen perusteella maailman huippuyliopistojen listalla 2021 sijaluokkaan 301-400. ==Lähteet== ==Aiheesta muualla== *University of Oregon Luokka:Oregonin yliopistot ja korkeakoulut
Tommy Smith (jääkiekkoilija)

Thomas Joseph Smith (27. syyskuuta 1885 – 1. elokuuta 1966) oli kanadalainen ammattilaisjääkiekkoilija, joka vuodesta 1905 vuoteen 1920 kestäneellä urallaan ehti edustaa peräti 16 seuraa. Hyökkääjänä pelannut Smith saavutti kaksi kertaa Stanley Cupin. Ottawassa, Ontariossa syntyneen Tommyn kaksi veljestä Alf Smith ja Harry Smith myös pelasivat jääkiekkoa. == Palkintoja ja saavutuksia == * 1906 – Stanley Cup Ottawa Silver Sevenissä * 1913 – Stanley Cup Quebec Bulldogsissa * 1973 – Hockey Hall of Fameen == Aiheesta muualla == * * LegendsOfHockey: Tommy Smith Luokka:Vuonna 1885 syntyneet Luokka:Vuonna 1966 kuolleet Luokka:Kanadalaiset jääkiekkoilijat Luokka:Hockey Hall of Fame
Manghitit

Manghitit olivat turkkilainen heimo, joka vaikutti Keski-Aasiassa. He sulautuivat myöhemmin muuhun väestöön, mutta heidän jälkeläisensä nousivat johtaviin asemiin Buharan emiirikunnassa. Manghitit polveutuivat mangkitien mongoliheimosta. 1200-luvulla he muuttivat länteen Mongoliasta ja asettuivat Dasht-i Qipchaqiin. Seuraavan vuosisadan aikana he olivat levinneet Volga ja Uraljokien väliselle alueelle. Pieniä määriä heitä muutti myös Pohjois- Kaukasukselle ja Pohjois-Afganistaniin. Kiptšakien alaisuudessa Volgalla asuneet manghitit alkoivat puhua turkkilaista kieltä 1300-luvulla ja he tulivat myöhemmin tunnetuiksi nogaina. Muualla he sulautuivat uzbekkeihin, karakalpakeihin ja kazakeihin. Manghitit eivät muodostaneet yhtenäistä yhteisöä, vaan he jakautuivat useisiin pienempiin ja suurempiin ryhmiin. Osa alkoi ottaa osaa poliittiseen elämään Buharassa ja muissa kaanikunnissa. Esimerkiksi ennen kuin Shaybani Khan sai vallan Transoxaniassa vuonna 1503 manghiti nimeltä Khoja (Khwaja) Qazi Manghit Ura-tepen muinaista kaupunkia. 1700-luvun puolivälissä manghitit saivat vallan Buharassa ja manghitihallitsijoiden dynastia johti maata vuoteen 1920 saakka. ==Lähteet== Luokka:Muinaiset kansat
Feodor Lynen

Feodor Felix Konrad Lynen (1911-1979) oli saksalainen biokemisti, joka sai vuonna 1964 Nobelin lääketieteen palkinnon yhdessä Konrad Blochin kanssa kolesteroliin ja rasvahappojen aineenvaihduntaan liittyvästä tutkimuksesta. == Lähteet == Luokka:Saksalaiset biokemistit Luokka:Nobelin fysiologian tai lääketieteen palkinnon saajat Luokka:Vuonna 1911 syntyneet Luokka:Vuonna 1979 kuolleet
Hanna Fredrikson

Hanna Fredrikson (ent. Pennanen, s. 25. maaliskuuta 1977 Jyväskylä) on suomalainen yleisurheilija. Urheilu-urallaan hän edusti Jyväskylän Kenttäurheilijoita ja hänen valmentajinaan toimivat Virpi ja Markku Rahikkala. Pennanen kilpaili monipuolisesti eri lajeissa pikajuoksuista moniotteluihin, saavuttaen Kalevan kisoista pronssia kolmiloikassa 1996. Sisäratojen SM- kilpailuissa hän saavutti kolmiloikassa kultaa 1999 ja pronssia 1997 ja 60 metrin aitajuoksussa hopeaa 1999 ja pronssia 2001. Nuorten arvokilpailuihin hän osallistui kolmiloikassa kolmesti. Alle 20-vuotiaiden EM-kilpailuissa 1995 hän sijoittui seitsemänneksi ja alle 23-vuotiaiden EM-kilpailuissa 1999 kahdenneksitoista. Alle 20-vuotiaiden MM-kilpailuissa 1996 hän karsiutui loppukilpailusta. Urheilu-uransa jälkeen Fredrikson on toiminut valmentajana Jyväskylän Kenttäurheilijoissa. Hänet on valittu JKU:n valmentajalegendaksi nro 10. Hän valmensi muun muassa Petteri Monnia vuosina 2002–2013. == Lähteet == Luokka:Suomalaiset yleisurheilijat Luokka:Suomalaiset yleisurheiluvalmentajat Luokka:Vuonna 1977 syntyneet Luokka:Elävät henkilöt
Gamescom

Gamescom on vuotuinen pelialan messutapahtuma joka pidetään Koelnmesse- messukeskuksessa Kölnissä Saksassa. Messuilla esitellään uusimpia videopelejä ja laitteistoja. Tapahtuman järjestäjien mukaan vuoden 2013 messuilla kävi 340 000 vierasta. == Tapahtumat == Luettelo tapahtumapäivistä: ; 2009 : 19.-23. elokuuta 2009 ; 2010 : 18.-22. elokuuta 2010 ; 2011 : 17.-21. elokuuta 2011 ; 2012 : 15.-19. elokuuta 2012 ; 2013 : 21.-25. elokuuta 2013 ; 2014 : 13.-17. elokuuta 2014 ; 2015 : 5.-9. elokuuta 2015 ; 2016 : 17.-21. elokuuta 2016 ; 2017 : 22.-26. elokuuta 2017 == Lähteet == == Aiheesta muualla == Luokka:Videopelinäyttelyt Luokka:Saksan tapahtumat Luokka:Messut (tapahtumat) Luokka:Köln
Veripeippi

Veripeippi (Perilla frutescens) on kasvilaji huulikukkaiskasvien heimossa. Se on sukunsa ainoa laji. Veripeippi kasvaa luonnonvaraisena laajalla alueella Kaakkois- ja Itä-Aasiassa, ja sitä käytetään maustekasvina useissa aasialaisissa keittiöissä. == Kuvaus == Veripeippi on pysty ruohovartinen kasvi. Se kasvaa 0,3–2 metriä korkeaksi. Varret ovat tiheän karvaisia ja väritykseltään vihreitä tai violetinpunaisia. Lehdet ovat 4,5–13 senttimetriä pitkiä ja 2,8–10 senttimetriä leveitä. Ne ovat muodoltaan leveän puikeita tai pyöreähköjä, suippokärkisiä ja sahalaitaisia. Lehtiruoti on 3–5-senttimetrinen. Kukinto on 1,5–15 senttimetriä pitkä yksipuolinen viuhko. Useimmat kukinnon osat ovat hapsikarvaisia. Kukan kukkaperä on noin 1,5-millimetrinen. Verhiö on noin 3 millimetriä pitkä ja pysty. Kaksihuulisen verhiön alahuuli on ylähuulta pitempi. Teriö on kokonaisuudessaan 3–4-millimetrinen, ja teriön torvi on 2–2,5 millimetriä pitkä. Hedelmä on tyypiltään lohkohedelmä. == Muunnokset == Veripeipistä on useita muunnoksia, joita on perinteisesti käytetty eri tavoin. *Perilla frutescens **Lehdet yleensä 7–13 senttimetriä pitkät. *Perilla frutescens var. crispa – kähäräveripeippi eli shiso **Lehdet syvän sahalaitaiset, usein punertavat varsinkin alapinnaltaan. *Perilla frutescens var. purpurascens **Lehdet yleensä 4,5–7,5 senttimetriä pitkät. == Käyttö == Kähäräveripeipin (Perilla frutescens var. crispa) lehtiä käytetään varsinkin Japanissa, Kiinassa ja Koreassa yrttinä monenlaisten ruokien ja säilykkeiden maustamiseen. Kähäräveripeippiä kutsutaan usein tässä yhteydessä alun perin japaninkielisellä nimellä shiso. Muunnoksen Perilla frutescens var. frutescens siemenistä puristetaan öljyä. Veripeippiä on myös käytetty perinteisesti lääkekasvina. Useita muunnoksia käytetään koristekasveina. == Levinneisyys ja elinympäristö == Veripeippiä kasvaa luonnonvaraisena laajalla alueella Aasiassa Bhutanissa, Etelä-Koreassa, Kambodžassa, Kiinassa, Indonesiassa, Intiassa, Japanissa, Laosissa ja Vietnamissa. == Lähteet == === Viitteet === == Aiheesta muualla == *Dr. Duke's Phytochemical and Ethnobotanical Databases: Perilla frutescens Luokka:Huulikukkaiskasvit Luokka:Viljeltävät ravintokasvit Luokka:Yrtit
André Lwoff

André Michel Lwoff (1902–1994) oli ranskalainen mikrobiologi, joka sai vuonna 1965 Nobelin lääketieteen palkinnon yhdessä François Jacobin ja Jacques Monodin kanssa entsyymien synteesin geneettiseen säätelyyn liittyvästä tutkimuksesta. == Lähteet == Luokka:Ranskalaiset mikrobiologit Luokka:Nobelin fysiologian tai lääketieteen palkinnon saajat Luokka:Ranskan tiedeakatemian jäsenet Luokka:Vuonna 1902 syntyneet Luokka:Vuonna 1994 kuolleet
Dielektrinen lujuus

Dielektrinen lujuus, eli läpilyöntilujuus, on materiaalin sähköinen ominaisuus, joka kertoo, miten suurella jännitteellä tietyn paksuisessa kappaleessa tapahtuu läpilyönti. Dielektrisen lujuuden yksikkö on V/m (usein kerrannaisyksikkönä kV/mm). Kappaleen läpilyöntijännite saadaan kertomalla materiaalin dielektrinen lujuus kappaleen paksuudella. Taulukko suhteellisista permittiivisyyksistä ja läpilyöntilujuuksista Materiali Suhteellinen permittiivisyys εr Läpilyöntilujuus (106 V/m) Kuiva ilma 1,00059 3 Bakeliitti 4,9 24 Fuusattu kvartsi (fused quartz) 3,78 8 Mylar 3.2 7 Neopreeni 6,7 12 Nailon 3,4 14 Paperi 3,7 16 Parafiinipaperi 3,5 11 Polystyreeni (PS) 2,56 24 Polyvinyylikloridi (PVC) 3,4 40 Posliini 6 12 Pyrex-lasi 5,6 14 Silikoniöljy (silicone oil) 2,5 15 Strontiumtitanaatti 233 8 Teflon (PTFE) 2,1 60 Vesi 80 - Tyhjiö 1 - == Katso myös == *Dielektrinen aine *Sähköeriste *Permittiivisyys *Sähkönjohtavuus *Ominaisvastus *Sähkökenttä == Lähteet == Luokka:Suureet
Pastajuotos

Pastajuotos (reflow-juotos) on elektroniikan kokoonpanossa käytettävä pintaliitoskomponenttien juotosmenetelmä. Pastajuottamisen vaiheita ovat pastanpaino, komponenttien ladonta ja varsinainen juottaminen, jossa pasta sulaa nestemäiseen muotoon ja kiinnittää komponentit. Pastan painaminen tapahtuu yleensä stensiilin avulla. Stensiili on ohut teräslevy, jossa on reiät niissä kohdissa, joihin pastaa on tarkoitus levittää. Reflow-uuneissa piirilevyn ja komponenttien lämmitys tapahtuu joko perustuen konvektioon tai infrapunasäteilyyn. == Katso myös == *Aaltojuotos Luokka:Juottaminen
Utu (täsmennyssivu)

Utu voi viitata seuraaviin asioihin: *Utu, sääilmiö *Utu, mesopotamialaisen mytologian jumala *Utu, Värttinä-yhtyeen albumi *Utu, maorien käsitys vastavuoroisuudesta *UTU, Uotilan Työväen Urheilijat, raumalainen urheiluseura *UTU Group, suomalainen sähköalan konserni *UTU, suomalainen rockyhtye *UTU (oik. Tuuli Tuominen), suomalainen laulaja-lauluntekijä *Turun yliopistosta käytettävä lyhenne (University of Turku)
On uusi aika

On uusi aika on reggaeyhtye Kuningasidean ensimmäinen studioalbumi, joka julkaistiin Warner Music Finlandin kautta 13. kesäkuuta 2012. Albumi nousi parhaimmillaan Suomen virallisen albumilistan 14. sijalle. Albumin kappaleesta ”Valkoinen lippu” julkaistiin musiikkivideo marraskuussa 2011. Albumin toinen näytekappale ”Enemmän duoo ku sooloo” julkaistiin singlenä 19. maaliskuuta 2012, ja se nousi parhaimmillaan Suomen virallisen singlelistan toiselle sijalle. Kappaleesta julkaistiin musiikkivideo maaliskuussa 2012. == Kappaleet == # # # # # # # # # # # # == Arvostelut == * Keskisuomalainen: negatiivinenKeskisuomalainen * Soundi: Soundi == Lähteet == Luokka:Vuoden 2012 esikoisalbumit Luokka:Suomalaiset reggaealbumit Luokka:Kuningasidean albumit
Jim D -dokumentit

Jim D dokumentit olivat Jim-kanavalla esitettyjä dokumenttiohjelmia. Aiheet olivat usein harvinaisia, eli harvoin tai ei ollenkaan Suomen televisiossa esitettyjä aiheita. (Jim-kanavan nimi on lyhenne sanoista Jotain ihan muuta). Joskus aiheet sisälsivät inhorealismia tai virallisen käsityksen ulkopuolella olevia näkökulmia, esim. ufo-aihe. Vuoden 2009 menestysohjelmia Jim-kanavalla olivat JIM D -dokumentit. ==Jim D -dokumenttityypit== *JIM D - Dokumentti: Henkilökuva *JIM D Rikos *JIM D Historia *JIM D: 9/11 -dokumenttisarja *JIM D: Iran – pintaa syvemmältä -dokumentti ==Jim D -dokumenttiohjelmia== * JIM D: Muinaiset avaruusoliot * JIM D: Salaliittoteoriat Jesse Venturan johdolla Luokka:Dokumenttiohjelmat Luokka:Jimin televisio-ohjelmat
Petra Ojaranta

Petra Ojaranta (s. 17. maaliskuuta 1976 TurkuRaision Nuorisokiekko) on suomalainen ringettepelaaja. Petra Ojaranta on Suomen kaikkien aikojen menestyneimpiä ringettepelaajia. Hän on ollut mukana voittamassa viittä maailmanmestaruutta Suomen ringettemaajoukkueessa. Ringeten SM-sarjan kaikkien aikojen pistetilastossa Ojaranta on kauden 2021–2022 jälkeen kuudentena. Hän on pelannut 680 SM-sarjaottelua ja tehnyt niissä tehopisteet 725 + 1103 = 1828. Suomen lisäksi Ojaranta on pelannut Kanadan mestaruusliigaa Edmonton Ringette Clubin riveissä, sekä BC Thunder joukkueessa Vancouverissa. == Saavutuksia == *Maailmanmestaruus 1994, 2000, 2004, 2007, 2010 *Maailmanmestaruus hopea 1996, 2002 *SM-kultaa 2011, 2017 *Seurajoukkueiden MM-hopeaa 2011 *Kanadan mestaruushopea 2002 == Lähteet == *Suomen Ringetteliitto/Henkilökuva === Viitteet === Luokka:Suomalaiset ringettepelaajat Luokka:Vuonna 1976 syntyneet Luokka:Elävät henkilöt
Kohti huomista

Kohti huomista on reggaeyhtye Reino & The Rhinosin toinen pitkäsoitto, joka julkaistiin 13. kesäkuuta 2012 Suomen Musiikin kautta. Albumin kappaleista "Aurinko" ja "Kuulut unelmiin" on julkaistu musiikkivideot. Kohti huomista nousi parhaimmillaan Suomen virallisen albumilistan 12. sijalle. == Kappaleet == # # # # # # # # # # == Arvostelut == * Vertigomag.fi: Vertigomag.fi == Lähteet == Luokka:Reino & The Rhinosin albumit Luokka:Vuoden 2012 albumit
JIM D Henkilökuva

JIM D Henkilökuva-dokumentit ovat JIM D -dokumentti-sarjaan kuuluvia Jim tv- kanavalla esitettäviä dokumentti-ohjelmia henkilöistä tai ryhmistä. Aiheena yleisimmin julkkikset tai kuuluisat rikolliset. ==JIM D Henkilökuva dokumentteja== Lista JIM D Henkilökuva-dokumenteista: *JIM D Henkilökuva: Woody Harrelson *JIM D Henkilökuva: Richard Nixon *JIM D Henkilökuva: Harry Potter -lapsitähdet *JIM D Henkilökuva: Freddie Mercury *JIM D Henkilökuva: Rothschildin sukudynastia *JIM D Henkilökuva: Christina Onassis *JIM D Henkilökuva: Paul Newman *JIM D Henkilökuva: Tom Cruise *JIM D Henkilökuva: Frendit *JIM D Henkilökuva: Ron Howard *JIM D Henkilökuva: Genesis *JIM D Henkilökuva: Joaquin Phoenix *JIM D Henkilökuva: Eddie Murphy *JIM D Henkilökuva: Michel Fourniret: Ardennien hirviö *JIM D Henkilökuva: Firenzen hirviö *JIM D Henkilökuva: Sarjamurhaaja Henry H. Holmes *JIM D Henkilökuva: Justin Timberlake *JIM D Henkilökuva: Murhaaja Adolfo Constanzo *JIM D Henkilökuva: Ben ja Jerry *JIM D Henkilökuva: Bill Murray Luokka:Dokumenttiohjelmat
Raggarit

Raggarit () on Ruotsissa 1950-luvulla syntynyt alakulttuuri. Raggarikulttuurin olennaisin osa on vanhojen amerikkalaisten autojen kunnostus ja niillä harrastettava kruisailu. Myös muulla 1950-luvun amerikkalaisella nuorisokulttuurilla on tärkeä osa raggarikulttuurissa. Raggarit järjestävät kesäisin tapaamisia eri puolilla Ruotsia. == Historia == 1960- ja 1970-luvuilla raggarit olivat usein otsikoissa väkivaltaisesta käyttäytymisestään hippejä ja punkkareita kohtaan. Erityisesti punkkarien ja raggarien välit olivat 1970-luvulla huonot. Raggarimuusikko Eddie Meduza levytti vuonna 1978 kappaleen ”Punkjävlar” ja sai myöhemmin vastineen The Rude Kids -yhtyeen singlen ”Raggare is a bunch of motherfuckers” muodossa. Yhteenotot kärjistyivät usein väkivaltaisiksi mellakoiksi. Raggarit aiheuttivat häiriötä myös muun muassa Sex Pistolsin ja The Stranglersin Ruotsin esiintymisten aikana. Nykypäivän raggarit keskittyvät autojen kunnostukseen, kruisailuun ja keskinäisiin tapaamisiin, eikä vastaavia konflikteja muiden alakulttuurien kanssa enää ole. Raggarien kesäisiin tapaamisiin saapuu harrastajia myös Ruotsin ulkopuolelta, lähinnä muista Pohjoismaista. Raggarit eroavat varsinaisista 1950-luvun harrastajista siinä, että he eivät välttämättä pukeudu pelkästään vuosikymmenen muodin mukaisesti tai kuuntele vain rockabilly-musiikkia. == Kirjallisuutta == * * == Aiheesta muualla == * Stadin Raggarit. Luokka:Alakulttuurit Luokka:Ruotsalainen kulttuuri
Svejk toisessa maailmansodassa

Svejk toisessa maailmansodassa on saksalaisen kirjailija Bertolt Brechtin 1944 julkaisema näytelmä suurista johtajista ja pienistä ihmisistä julman järjestyksen ja sodan keskellä. Se pohjautuu prahalaisen kirjailijan Jaroslav Hašekin (1883-1923) romaaniin Kunnon sotamies Švejk http://varastohelmi.wordpress.com/2009/07/28/jaroslav-hasek-kunnon-sotamies- svejk/. Musiikin on säveltänyt Hanns Eisler. Näytelmän on suomentanut Outi Nyytäjä, laulujen suomennokset ovat Elvi Sinervon ja Ilkka Ryömän. ==Televisiointi== Ralf Långbacka ohjasi Svejkin Lilla Teaterniin ja Televisioteatteri tallensi sen televisioesityksen teatterin näyttämöltä. Långbacka kirjoitti vapaasti Brechtiä mukaillen näytelmän prologin, välikohtauksen ja epilogin. Tv-ohjauksesta vastasi Erkki Pohjanheimo. Ensiesitys oli Yle TV1:ssä 7.12.1979. Katso 07.12.1979 http://www.imdb.com/title/tt1872176/ ===Henkilöt=== Lilla Teaternin ja Televisioteatterin versiossa esiintyivät seuraavat näyttelijät: *Svejk – Ulf Törnroth *Baloun – Asko Sarkola *Anna Kopecka – Elina Salo *Nuori Prohazka – Dick Idman *Anna – Laila Björkstam *Kati – Annika Miiros *Brettschneider ja Hitler – Aapo Vilhunen *Bullinger, SS-mies, SS-mies Müller, vahtisotilas, sotilaslääkäri ja kenttäpappi – Gustav Wiklund Kansan Uutiset: Långbackan Svejk kuvaruudussa. 07.12.1979 ===Svejkistä ja televisioesityksestä kirjoitettua=== *”Svejk on pienen ihmisen perikuva, vastarintamies, joka toimii ’pisara kovertaa kivenkin’ –periaatteen mukaan. Hän käyttää kuminauhatekniikkaa, jossa nauha vedetään niin pitkälle, että katkeaa, - ja antaa nenille määräilijöitä.” Ralf Långbacka, Kansan Uutiset 07.12.1979. *”Lillanin esittäjäryhmä selviää urakastaan tänään nähtävässä lavataltioinnissa melkeinpä paremmin kuin näkemissäni yleisönäytännöissä.” Jukka Kajava, Helsingin Sanomat 07.12.1979. ==Lähteet== Luokka:Saksalaiset näytelmät Luokka:Yle TV1:n televisio-ohjelmat
Nikolai Bogoljubov

Nikolai Nikolajevitš Bogoljubov (, 1909–1992) oli venäläinen teoreettinen fyysikko ja matemaatikko. Hän oli yksi kvanttikenttäteorian kehittäjistä ja työskenteli monilla muillakin fysiikan ja matematiikan alueilla kehittäen uusia menetelmiä variaatiolaskentaanEightieth birthday of Academician N. N. Bogolyubov Ukrainian mathematical Journal ja kvanttifysiikkaan. Bogoljubov perusti ja johti kuuluisaa teoreettisen hiukkasfysiikan tutkimuskeskusta Dubnassa. Bogoljubovin kuoleman jälkeen hänen kollegansa sanoivat, että vuosina 2004 ja 2008 fysiikan Nobelilla palkitut tutkimukset perustuivat paljolti Bogoljubovin työhön, mutta koska hän työskenteli salaisissa armeijan projekteissa, häntä ei voitu palkita. == Lähteet == Luokka:Venäläiset fyysikot Luokka:Ukrainalaiset matemaatikot Luokka:Sosialistisen työn sankarit Luokka:Vuonna 1909 syntyneet Luokka:Vuonna 1993 kuolleet
HMS Gladiator (1896)

HMS Gladiator oli Britannian kuninkaallisen laivaston Arrogant-luokan toisen luokan risteilijä (panssarikansiristeilijä). == Valmistus == Alus tilattiin Portsmouthin telakalta, missä köli laskettiin 27. tammikuuta 1896. Alus laskettiin vesille vielä saman vuoden lopulla 18. joulukuuta ja valmistui huhtikuussa 1899.Gardiner, Robert 1860-1905 s. 78 == Palvelus == Alus upposi 25. huhtikuuta 1908 kolaroituaan. Aluksen hylky nostettiin ja myytiin romutettavaksi vielä samana vuonna. ==Lähteet== * * === Viitteet === Luokka:Arrogant-luokan risteilijät Luokka:Portsmouthin telakan valmistamat alukset
HMS Vindictive (1896)

HMS Vindictive oli Britannian kuninkaallisen laivaston Arrogant-luokan toisen luokan risteilijä (panssarikansiristeilijä). == Valmistus == Alus tilattiin Portsmouthin telakalta, missä köli laskettiin 27. tammikuuta 1896. Alus laskettiin vesille vielä saman vuoden lopulla 9. joulukuuta ja valmistui 4. heinäkuuta 1900.Gardiner, Robert 1860-1905 s. 78 == Palvelus == Alus upotettiin 10. toukokuuta 1918 sulkulaivaksi. ==Lähteet== * * === Viitteet === Luokka:Arrogant-luokan risteilijät Luokka:Portsmouthin telakan valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Furious (1896)

HMS Furious oli Britannian kuninkaallisen laivaston Arrogant-luokan toisen luokan risteilijä (panssarikansiristeilijä). == Valmistus == Alus tilattiin Devonportin telakalta, missä köli laskettiin 10. kesäkuuta 1895. Alus laskettiin vesille 3. joulukuuta 1896 ja valmistui 1. heinäkuuta 1898.Gardiner, Robert 1860–1905 s. 78 == Palvelus == Alus myytiin romutettavaksi 1923. ==Lähteet== * * === Viitteet === Luokka:Arrogant-luokan risteilijät Luokka:Devonportissa valmistetut alukset Luokka:Yhdistyneen kuningaskunnan ensimmäisen maailmansodan risteilijät
HMS Arrogant (1896)

HMS Arrogant oli Britannian kuninkaallisen laivaston Arrogant-luokan toisen luokan risteilijä (panssarikansiristeilijä). == Valmistus == Alus tilattiin Devonportin telakalta, missä köli laskettiin 10. kesäkuuta 1895. Alus laskettiin vesille 26. toukokuuta 1896 ja valmistui 1898.Gardiner, Robert 1860–1905 s. 78 == Palvelus == Alus myytiin romutettavaksi 1923. ==Lähteet== * * === Viitteet === Luokka:Arrogant-luokan risteilijät Luokka:Devonportissa valmistetut alukset Luokka:Yhdistyneen kuningaskunnan ensimmäisen maailmansodan risteilijät
Hybridihaapa

Hybridihaapa (Populus × wettsteinii eli Populus tremula × tremuloides) on Euroopassa esiintyvän metsä­haavan (Populus tremula) ja pohjoisamerikkalaisen amerikan­haavan (Populus tremuloides) risteymä, jota viljellään koristepuuna. Se on ulkonäöltään kuin metsähaapa, kuori on harmaa ja lyhythaarojen lehtilavan kärki suippo ja tyvi herttamainen (metsähaavalla pyöreä tyvi ja kärki). == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Hybridihaapa – Populus ×wettsteinii Luokka:Haavat ja poppelit Luokka:Risteymät
HMS Pomone (1897)

HMS Pomone oli Britannian kuninkaallisen laivaston ensimmäisessä maailmansodassa palvellut Pelorus-luokan panssarikansiristeilijä. == Valmistus == Alus tilattiin Sheernessin telakalta, missä köli laskettiin 21. joulukuuta 1896. Alus laskettiin vesille 25. marraskuuta 1897 ja valmistui toukokuussa 1899.Gardiner, Robert 1860-1905 s. 83 == Palvelus == Alus myytiin romutettavaksi 1922. == Lähteet == * * === Viitteet === Luokka:Kuninkaallisen laivaston Pelorus-luokan risteilijät Luokka:Yhdistyneen kuningaskunnan ensimmäisen maailmansodan risteilijät
HMS Proserpine (1896)

HMS Proserpine oli Britannian kuninkaallisen laivaston ensimmäisessä maailmansodassa palvellut Pelorus-luokan panssarikansiristeilijä. == Valmistus == Alus tilattiin Sheernessin telakalta, missä köli laskettiin maaliskuussa 1896. Alus laskettiin vesille vielä samana vuonna 5. joulukuuta ja valmistui 1899.Gardiner, Robert 1860-1905 s. 83 == Palvelus == Alus myytiin romutettavaksi 1919. == Lähteet == * * === Viitteet === Luokka:Kuninkaallisen laivaston Pelorus-luokan risteilijät Luokka:Yhdistyneen kuningaskunnan ensimmäisen maailmansodan risteilijät
Nestor Tanner

Gustaf Nestor Tanner (sukunimi aik. Mäntylä; s. 4. heinäkuuta 1857 Nakkila) oli suomalainen kirjailija. == Teoksia == * Sinivuokkoja Suomen salomailta. Tekijä, Kokkola 1890 (Project Gutenberg-linkki) * Maisteri kesävieraana : näytelmä kolmessa näytöksessä. 3. korj. painos Rauma kirjapaino-osakeyhtiö, Rauma 1898, 4. korjattu painos Isak Julin, Tampere 1904 * "Kännit" : kaksinäytöksinen laulunäytelmä. Isak Julin, Tampere 1903 * Toivo ja Helmi. 2. painos Tampere 1905 == Suomennoksia == * Todellinen unien selittäjä : tuhannen kahdensadan erilaatuisen unen selitys. 17 saksalaisesta pain. suomennettu ja tarpeellisilla lisäyksillä varustettu. Hissa, Lapua 1890 == Aiheesta muualla == Vapaasti ladattavia Nestor Tannerin e-kirjoja Projekti Lönnrotilta sekä Project Gutenbergiltä == Lähteet == * Luokka:Suomalaiset kirjailijat Luokka:Vuonna 1857 syntyneet Luokka:Kuolinvuosi tuntematon
Brasiliansuomalaiset

Brasiliansuomalaiset ovat brasilialaisia, joilla on suomalaisia sukujuuria. Heitä on noin 90 000 . Brasiliansuomalaisella voidaan myös tarkoittaa Brasiliassa asuvaa suomalaista. Brasiliassa asuu noin 600 Suomen kansalaista. Pääasiassa Suomesta muutetaan Brasiliaan työskentelemään suomalaisiin yrityksiin. Lisäksi heidän perheenjäseniään on paljon. Historiallisesti suurin suomalaissiirtokunta Brasiliassa on Penedo, Rio de Janeiron osavaltiossa. Penedossa asuu nykyään vain muutamia suomalaisia tai suomenkielisiä maahanmuuttajien jälkeläisiä. Penedo on nykyään vilkas Rion ja São Paulon väestön matkailukohde, jossa ylläpidetään suomalaista kulttuuria muun muassa viikoittaisilla tanssiaisilla. São Paulossa toimii vuodesta 2013 asti Suomi- koulu, joka tarjoaa alueella asuville suomalaisille lapsiperheille mahdollisuuden käyttää ja kehittää suomen kielen taitoja. == Lähteet == *Suomi Brasiliassa Luokka:Brasilian etniset ryhmät Luokka:Suomalaisten diaspora
Etelänkampelat

Etelänkampelat (Achiropsettidae) on kampelakaloihin kuuluva heimo. Heimon lajeja tavataan antarktiselta ja subantarktiselta merialueelta. ==Lajit ja anatomia== Etelänkampeloiden heimoon kuuluu lähteestä riippuen 3 tai 4 sukua ja 5 tai 6 lajia, muun muassa patagoniankampela (Achiropsetta tricholepis) Kooltaan etelänkampelalajit ovat 6-60 cm pitkiä. Niiden ruumis on pitkulainen ja erittäin litteä. Silmät sijaitsevat vasemmalla kyljellä. Heimon kalojen kylkiviiva on hyvin kehittynyt ja suora. Pyrstöevä ei ole yhtynyt selkä- ja peräevien kanssa ja rintaevät ovat alkeelliset tai puuttuvat kokonaan. Heimon sukulaisuus muihin kampelakalojen heimoihin on epäselvä, mutta se todennäköisesti on läheisintä sukua rihmakampeloiden (Samaridae) kanssa. ==Lähteet== Luokka:Kampelakalat
Suomen Taidoliitto

Suomen Taidoliitto ry oli suomalaisten taidoseurojen kattojärjestö. Suomessa taidoa on harrastettu vuodesta 1972 lähtien. Suomen Taidoliitto ry perustettiin vuonna 1981, ja se toimi kaikkien Suomen taidoseurojen kattojärjestönä 31.12.2013 saakka. Vuodesta 2011 Suomen Taidoliitto ry oli ensin Suomen Karateliitto ry:n jäsen ja 31.12.2013 Suomen Taidoliiton purkauduttua sen jäsenseurat liittyivät suoraan karateliiton jäsenseuroiksi 1.1.2014 lähtien. Tästä alkaen entinen taidoliitto on muodostanut taidon lajikollegion Suomen Karateliitto ry:ssä. Taidon lajikollegio toimii kaikkien suomalaisten taidoseurojen yhdyssiteenä sekä lajin edunvalvojana Suomessa ja on nimeltään Suomen Taido. ==Katso myös== *Budolajien suomalaiset kattojärjestöt == Aiheesta muualla == * Suomen Taido * Suomen Taidoliitto 30 vuotta * Suomen Karateliitto ry Taidoliitto Luokka:Taido
Santeri Grönberg

Santeri (Aleksanteri) Grönberg (9. marraskuuta 1863 Lapinjärvi – 19. maaliskuuta 1930 Viipuri) oli suomalainen tullivirkamies, yrittäjä, päätoimittaja, tilintarkastaja, kirjailija ja suomentaja. Grönberg työskenteli koulun jälkeen tullissa ja oli erotessaan vuonna 1915 Sortanlahden tulliviskaalina. Hän toimi myös yrittäjänä, Haminan Sanomien vastaavana toimittajana vuosina 1890–1898, Koittaren päätoimittajana vuosina 1900–1904, Keski-Uudenmaan päätoimittajana vuosina 1920–1922 ja Uuden Yhteiskunnan vastaavana toimittajana vuosina 1921–1922. Grönberg kirjoitti myös kertomuksia, kuvauksia ja novelleja sekä teki käännöksiä. Hän oli Haminan kaupunginvaltuuston sihteeri vuonna 1904, Helsingin kaupungin tarkastuskonttorin tarkastaja vuodesta 1922 ja Viipurin kaupungin tilintarkastaja vuodesta 1925 aina kuolemaansa saakka. == Teoksia == * Hotehissa kaikkivallan : kuvaus Aunuksesta. Tekijä, Helsinki 1922 * Merellä äärellisellä. Tekijä, Helsinki 1922 == Suomennoksia == * Poimintoja : valikoima venäläisten kirjailijain kertomuksia 1 ; suom. Santeri Grönberg. Uusi Kansan-kirjapaino, Hamina 1903 ==Lähteet== Luokka:Suomalaiset kirjailijat Luokka:Suomentajat Luokka:Vuonna 1863 syntyneet Luokka:Vuonna 1930 kuolleet
Rombergin testi

Rombergin testi on staattista tasapainoa mittaava testi, joka on nimetty saksalaisen neurologi Moritz Heinrich Rombergin (1795–1873) mukaan. Testin perusversiossa seisotaan kantapäät yhdessä ja suljetaan silmät. Testin tulosta sanotaan positiiviseksi, jos silmien sulkeminen johtaa tasapainon horjumiseen. Testistä on muitakin versioita.Biomekaniikkaa liikunnan ja terveydenhuollon ammattilaisille s.360 Testiä on käytetty myös tutkittaessa onko joku humalassa tai huumeiden vaikutuksen alaisena. == Katso myös == *Hyvänlaatuinen asentohuimaus == Lähteet == Luokka:Neurologia Luokka:Fysiologia Luokka:Seulonnan keskeiset artikkelit
Mylly luovien alojen keskus

Mylly on voittoa tavoittelematon Kuopiossa toimiva luovien alojen toimikeskus. Myllystä löytyy 50 ihmisen työpaikka. Myllyn ideana on lisätä toimijoiden tehokkaampaa resurssien käyttöä, edistää työtilaisuuksien syntyä, kehitellä uusia innovaatioita ja edistää alueen matkailua. Mylly sijaitsee Kuopion sataman kupeessa, puiston vieressä Minna Canthin kadulla. Myllyn taustalta löytyy Luovien alojen yhdistys Pro Mylly ry, joka on perustettu 3.8.2009. Yhdistyksen toimenkuvaan kuuluvat tilojen vuokraaminen ja palveluiden tarjoaminen luovien toimialojen yrittäjille ja taiteilijoille. Tavoitteena yhdistyksellä on luovien alojen työtilaisuuksien lisäämisen edistäminen. Pro Mylly yhdistyksen rahoitus muodostuu pääasiassa vuokralla olevien yrittäjien, taiteilijoiden ja yhdistysten maksamista vuokratuloistaa. Vuokralaiset myös huolehtivat omien tilojensa kunnostamisesta ja ylläpidosta. Yhdistyksen toimijat työskentelevät 1. ja 4. kerroksissa, ja tilat on otettu käyttöön syksyn 2009 aikana. Yhdistystoiminta käynnistyi maaliskuussa 2010. Myllyssä toimijoina on taiteilijoita, käsityöläisiä, yrityksiä ja yhdistyksiä. Myllyn toimijat valmistavat muun muassa kierrätysmateriaaleista koruja ja tekstiilituotteita. Myllystä löytyy myös puku-/vaatesuunnittelijoita, keraamikko, media-, valokuva- ja kuvataiteilijoita, erikoispuuseppä, verhoilija sekä elokuvatekijöitä sekä tapahtumayhdistyksiä. Mylly on mukana myös Taidetori-tapahtumassa.Taidetori ==Lähteet== Luokka:Kuopion kulttuuri
HMS Prometheus (1898)

HMS Prometheus oli Britannian kuninkaallisen laivaston Pelorus-luokan panssarikansiristeilijä. == Valmistus == Alus tilattiin Earle's and Companyltä Hullista. Se laskettiin vesille 20. lokakuuta 1898.Gardiner, Robert 1860-1905 s. 83 == Palvelus == Alus myytiin romutettavaksi 1914. == Lähteet == * * === Viitteet === Luokka:Kuninkaallisen laivaston Pelorus-luokan risteilijät Luokka:Earlen valmistamat alukset
HMS Pyramus (1897)

HMS Pyramus oli Britannian kuninkaallisen laivaston ensimmäisessä maailmansodassa palvellut Pelorus-luokan panssarikansiristeilijä. == Valmistus == Alus tilattiin Palmers Shipbuilding and Iron Companyltä Jarrowista, missä köli laskettiin toukokuussa 1896. Alus laskettiin vesille 15. toukokuuta 1897 ja valmistui 1900.Gardiner, Robert 1860-1905 s. 83 == Palvelus == Alus myytiin romutettavaksi 1920. == Lähteet == * * === Viitteet === Luokka:Kuninkaallisen laivaston Pelorus-luokan risteilijät Luokka:Yhdistyneen kuningaskunnan ensimmäisen maailmansodan risteilijät
T. J. McDonald

Timothy ”TJ” McDonald, Jr. (s. 26. tammikuuta 1991 Fresno, Kalifornia) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän pelaa tällä hetkellä NFL-liigan Miami Dolphinsissa. McDonaldin isä, Tim McDonald pelasi takapuolustajana NFL:ssä 14 kauden ajan. ==Ura== McDonald pelasi yliopistojalkapalloa Etelä-Kalifornian yliopiston joukkueessa, USC Trojansissa. Neljättä ja viimeistä vuottaan USC:ssa pelaava McDonald on yksi vuoden 2013 NFL:n varaustilaisuuden parhaista takapuolustajista, ja häntä pidetään mahdollisena ykköskierroksen varauksena. McDonald olisi voinut osallistua jo vuoden 2012 varaustilaisuuteen, mutta päätti yhdessä pelinrakentaja Matt Barkleyn kanssa jatkaa vielä vuoden yliopistossa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1991 syntyneet Luokka:Elävät henkilöt
Beheenihappo

Beheenihappo () eli dokosaanihappo on tyydyttynyt rasvahappo, jota esiintyy ceyloninmoringan (Moringa oleifera) kasvin siementen öljyssä, Pentaclethra- kasvin siementen öljyssä, rapsin öljyssä ja pähkinäöljyssähttp://www.numericana.com/answer/culture.htmUSDA Scientists Find Treasure in Peanut Skins .. Beheenihapon on havaittu nostavan kolesterolin arvoa ihmisessäCaterm, Nilo B and Margo A Denke. January 2001 Behenic acid is a cholesterol-raising saturated fatty acid in humans. American Journal of Clinical Nutrition, v 73, No. 1, pp. 41–44.. Beheenihappoa käytetään myös hiustuotteissa ja kosteustuotteissa. Beheenihappoa esiintyy myös semiokemikaalina eliöiden viestinnässä. == Lähteet == == Aiheesta muualla == *PubChem: Docosanoic acid *Human Metabolome Database (HMDB): Behenic acid *Food Component Database (FooDB): Behenic acid *Kyoto Encyclopedia of Genes and Genomes (KEGG): Docosanoic acid *ChemBlink: Docosanoic acid *Dr. Duke's Phytochemical and Ethnobotanical Databases: Behenic-acid *PheroBase: Semiochemical - behenic acid *Beheenihapon käyttöturvallisuustiedote, Sigma Aldrich, viitattu 26.12.2014. Luokka:Rasvahapot
Powerful-luokka (risteilijä)

Powerful-luokka oli Britannian kuninkaallisen laivaston ensimmäisen luokan panssarikansiristeilijäluokka. Luokkaan kuului kaksi 1890-luvun puolessa välissä valmistettua alusta. == Alukset == Powerful-luokan panssarikansiristeilijätGardiner, Robert 1860-1905 s. 67 Nimi Telakka Kölinlasku Vesille Valmis Kohtalo HMS Powerful Vickers, Barrow-in-Furness 1894 24. heinäkuuta 1895 8. kesäkuuta 1897 myyty romutettavaksi 1929 HMS Terrible J. & G. Thomson, Clydebank 1894 27. toukokuuta 1895 24. maaliskuuta 1898 myyty romutettavaksi 1932 == Lähteet == * === Viitteet === *
Khaled Holmes

Khaled Holmes (s. 19. tammikuuta 1990 San Diego, Kalifornia) on yhdysvaltalainen amerikkalaisen jalkapallon pelaaja, pelipaikaltaan sentteri. Holmes on pelannut kaksi kautta NFL-liigan Indianapolis Coltsissa. Holmes ei ole pelannut kauden 2015 jälkeen. ==Ura== Holmes pelasi lukiojalkapalloa Mater Dei High Schoolissa, samassa joukkueessa Matt Barkleyn kanssa. Barkley ja Holmes rekrytoitiin Etelä-Kalifornian yliopistoon yliopistosarjaan. Yliopistouransa hän aloitti sisempänä hyökkäyksen linjamiehenä, mutta siirtyi kaudelle 2011 sentteriksi. Holmesin osakkeet hieman laskivat heikon viimeisen yliopistokauden takia, mutta lopulta hänet varattiin Indianapolis Coltsin organisaatioon neljännellä kierroksella, tilaisuuden 121. pelaajana. Holmes edusti Coltsia kahden kauden ajan. Kesällä 2016 Colts vapautti Holmesin sopimuksestaan. Holmes teki sopimuksen Chicago Bearsin kanssa harjoituskauden ajaksi syksyllä 2016, mutta hän ei mahtunut joukkueen lopulliseen kokoonpanoon. Keväällä 2017 Holmes teki alustavan sopimuksen New York Giantsin kanssa, joka purettiin kesällä ennen harjoitusleirien alkua. Luokka:Yhdysvaltalaiset amerikkalaisen jalkapallon pelaajat Luokka:Vuonna 1990 syntyneet Luokka:Elävät henkilöt
Blake-luokka (risteilijä)

Blake-luokka oli Britannian kuninkaallisen laivaston ensimmäisen luokan panssarikansiristeilijäluokka, johon kuului kaksi 1880- ja 1890-lukujen vaihteessa valmistettua alusta. == Alukset == Blake-luokan panssarikansiristeilijätGardiner, Robert 1860-1905 s. 66 Nimi Telakka Kölinlasku Vesille Valmis Kohtalo HMS Blake Chathamin telakka heinäkuu 1888 23. marraskuuta 1889 2. helmikuuta 1892 myyty romutettavaksi 9. kesäkuuta 1922 HMS Blenheim Thames Ironworks and Shipbuilding Company, Lontoo lokakuu 1888 5. heinäkuuta 1890 26. toukokuuta 1894 myyty romutettavaksi 13. heinäkuuta 1926 == Lähteet == * * === Viitteet === *
Keltapyrstöpiikkimakrilli

Keltapyrstöpiikkimakrilli (Seriola lalandi) on piikkimakrillien heimoon kuuluva kalalaji. Sitä esiintyy kaikkialla maailman lämpimillä valtamerialueilla. Laji voi saavuttaa 250 senttimetrin pituuden, mutta jää usein noin 80-senttimetriseksi. Painavin punnittu yksilö painoi 96,8 kilogrammaa ja vanhin tunnettu yksilö oli 12-vuotias. Keltapyrstöpiikkimakrillia käytetään jonkin verran ruokakalana. Sitä käytetään varsinkin sushin ja sashimin valmistuksessa. Keltapyrstöpiikkimakrillia kasvatetaan ruokakalaksi Japanissa, Pohjois- ja Etelä-Amerikassa ja Euroopassa. == Lähteet == == Aiheesta muualla == *Afrikkanet: Seriola lalandi - keltapyrstöpiikkimakrilli Luokka:Piikkimakrillit
Pagan Federation

Pagan Federation on Britanniassa vuonna 1971 perustettu järjestö, joka jakaa tietoa pakanuudesta, edistää uskonnonvapautta ja kampanjoi pakanuuden tunnustamiseksi aidoksi henkiseksi tieksi. Järjestö toimii eri puolilla Eurooppaa sekä muualla maailmassa ja julkaisee Pagan Dawn -lehteä (aikaisemmin nimellä The Wiccan, vuodesta 1968). Vuonna 2006 rekisteröitiin Pagan Federation International (PFI) Pagan Federationista erilliseksi järjestöksi hoitamaan kansainvälistä toimintaa. Suomessa toiminta alkoi vuoden 2010 alussa. == Lähteet == == Aiheesta muualla == * Stichting Pagan Federation International . * PFI:n suomenkieliset sivut. Luokka:Uuspakanalliset järjestöt